PRITARTA

Kaišiadorių rajono savivaldybės administracijos

Švietimo, kultūros ir sporto skyriaus vedėjo

2023 m. vasario 9 d. įsakymu Nr. DS-ŠV-58

PATVIRTINTA

Kaišiadorių suaugusiųjų mokyklos

direktoriaus 2023 m. vasario 13 d. įsakymu Nr.V-11

**KAIŠIADORIŲ SUAUGUSIŲJŲ MOKYKLOS**

**(asignavimo valdytojo kodas – 191823464)**

**2023–2025 METŲ STRATEGINIS VEIKLOS PLANAS**

**BENDROSIOS NUOSTATOS**

Kaišiadorių suaugusiųjų mokykla teikia formalųjį išsilavinimą ir siūlo neformaliojo švietimo programas, mokykloje mokosi gana įvairaus amžiaus mokiniai.

Kaišiadorių suaugusiųjų mokyklos tikslas – sėkmingai organizuoti mokyklos veiklą ir užtikrinti efektyvų jos valdymą, telkti bendruomenę sprendžiant aktualius ugdymo klausimus, numatyti, kaip bus įgyvendinti mokymo ir ugdymo veiklai keliami reikalavimai, pasirinkti veiklos kryptis ir tikslingus ugdymo prioritetus, numatyti bei planuoti mokymo pokyčius.

**VIZIJA**

Moderni, naujovėms bei kaitai atvira švietimo įstaiga, teikianti optimalų ir kokybišką formalųjį bei neformalųjį švietimą.

**MISIJA**

Kokybiškai ugdyti ir mokyti mokinius, skatinti jų saviraišką ir norą mokytis visą gyvenimą.

**VERTYBĖS**

Puoselėjamos vertybinės nuostatos: šiuolaikinės technologijos ir inovacijos, individualus požiūris į asmenybę.

**MOKYKLOS KONTEKSTAS**

Kaišiadorių suaugusiųjų mokyklos strateginio plano paskirtis – efektyviai valdyti įstaigos veiklą, numatyti mokyklos vystymo(si) perspektyvas ir prioritetus, nuolatinę kaitą, telkti mokyklos bendruomenę aktualioms problemoms spręsti.

**STRATEGINIS PRIORITETAS**

Mokymas(is) bendradarbiaujant.

**Asignavimai veiklos prioritetams įgyvendinti**

|  |  |
| --- | --- |
| Prioriteto pavadinimas | Asignavimai, tūkst. Eur. |
| Mokymasis bendradarbiaujant | 1082,5 |

**VEIKLOS EFEKTYVUMO DIDINIMO KRYPTYS**

Išanalizuosime Lietuvos Respublikos švietimo, mokslo ir sporto ministro įsakymu patvirtintus suaugusiųjų pradinio, pagrindinio, vidurinio programų ugdymo planus ir parengsime bei įgyvendinsime mokyklos ugdymo planą, užtikrinantį mokinių poreikį mokytis visą gyvenimą, ir numatysime pokyčius.

**STRATEGINIS TIKSLAS IR PROGRAMOS**

|  |
| --- |
| Strateginis tikslas - užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. |

|  |
| --- |
| 2. Programa. Ugdymo aplinkos programos įgyvendinimas (02).  1.Programa. Ugdymo turinio programos įgyvendinimas (01). |

**ASIGNAVIMAI STRATEGINIAM TIKSLUI IR PROGRAMOMS ĮGYVENDINTI**

**ŽMOGIŠKIEJI IŠTEKLIAI**

|  |  |  |  |
| --- | --- | --- | --- |
|  | 2023 m. | 2024 m. | 2025 m. |
| Pedagoginių normų ir pareigybių skaičius | 35,42+0,71  4,5 | 35,42+0,71  4,5 | 35,42+0,71  4,5 |
| Išlaidos darbo užmokesčiui, tūkst. Eur. | 996,1 | 996,1 | 996,1 |

**VALDYMO IŠLAIDOS**

**Bendras lėšų poreikis ir numatomi finansavimo šaltiniai (tūkst. Eur.)**

|  |  |  |  |
| --- | --- | --- | --- |
| Finansavimas | 2023 biudžetinių metų asignavimai | 2024 metų projektas | 2025 metų projektas |
| Finansavimo šaltiniai iš viso: |  |  |  |
| 1.1. Iš viso: | 1083,1 | 1083,1 | 1083,1 |
| 1.1.1. Savivaldybės biudžeto lėšos | 85,6 | 1083,1 | 1083,1 |
| 1.1.2. Valstybės biudžeto specialiosios tikslinės dotacijos lėšos:  -Asignavimai ugdymo reikmėms.  -Klasės spec. ugdymo poreikių turintiems mokiniams. | 996,3  964,6  31,7 | 1083,1  964,6  31,7 | 1083,1  964,6  31,7 |
| 1.2. Kiti finansavimo šaltiniai  Uždirbtos lėšos | 0,6 | 0,6 | 0,6 |
| 1.2.1. Rėmimo lėšos | 0,6 | 0,6 | 0,6 |

**Programų asignavimai (tūkst. Eur.)**

|  |  |  |  |  |  |  |
| --- | --- | --- | --- | --- | --- | --- |
|  | 2023-ųjų metų asignavimas | | Numatomi 2024-ųjų metų asignavimai | | Numatomi 2025-ųjų metų asignavimai | |
| Ugdymo turinio programos įgyvendinimas (01) | Iš viso | Iš jų darbo užmokesčiui | Iš viso | Iš jų darbo užmokesčiui | Iš viso | Iš jų darbo užmokesčiui |
| 964,6 | 918 | 964,6 | 918 | 964,6 | 918 |
| Ugdymo aplinkos programos įgyvendinimas (02) | 117,6 | 78,1 | 117,6 | 78,1 | 117,6 | 78,1 |

|  |
| --- |
| **IŠORINĖS APLINKOS (PEST) ANALIZĖ** |
| **Politiniai - teisiniai veiksniai.**   1. *Lietuvos pažangos strategija „Lietuva 2030”* apima valstybės viziją ir raidos prioritetus bei jų įgyvendinimo kryptis iki 2030 metų. Valstybės vizija „Lietuva – sumani šalis, kurioje gera gyventi ir dirbti“. Išskiriamos pažangai svarbios vertybės – atvirumas, kūrybingumas ir atsakomybė bei 3 pažangos sritys: visuomenė, ekonomika ir valdymas. Pokyčiai šiose srityse įtvirtins pažangos vertybes ir remsis darnaus vystymosi principais. Pokyčių tikimasi šiose srityse: 1) sumani visuomenė; 2) sumani ekonomika; 3) sumanus valdymas. Strategijai įgyvendinti parengtas 2021-2030 m. Nacionalinis pažangos planas – pagrindinis valstybės plėtros strateginis dokumentas. 2. *2021-2030 metų Nacionalinis pažangos planas* (patvirtintas 2020 m. rugsėjo 9 d. Lietuvos Respublikos Vyriausybės nutarimu), kuriuo siekiama nustatyti pagrindinius ateinantį dešimtmetį valstybėje siekiamus pokyčius, užtikrinančius pažangą socialinėje, ekonominėje, aplinkos bei saugumo srityse. Šis dokumentas strategiškai apsprendžia ir visuomenės švietimo srities laukiamus pokyčius, kuriuos ketinama realizuoti per išsikeltus strateginius tikslus. 2021-2030 m. Nacionaliniame pažangos plane numatyti strateginiai tikslai, dalis tikslų, susijusių su švietimo sritimi: pereiti prie mokslo žiniomis, pažangiosiomis technologijomis, inovacijomis grįsto darnaus ekonomikos vystymosi ir didinti šalies tarptautinį konkurencingumą; didinti švietimo įtrauktį ir veiksmingumą, siekiant atitikties asmens ir visuomenės poreikiams; stiprinti tautinį ir pilietinį tapatumą, didinti kultūros skvarbą ir visuomenės kūrybingumą.   3. *Lietuvos Respublikos švietimo įstatymas* (su vėlesniais pakeitimais). Vykstant švietimo reformai Švietimo įstatymas koreguotas, papildytas, pakeisti tam tikri Švietimo įstatymo straipsniai, 2021 m. parengta nauja įstatymo redakcija.   1. *Valstybinė švietimo 2013-2022 metų strategija.* Parengta siekiant sutelkti švietimo bendruomenės pastangas esminiams pokyčiams švietimo srityje, tęsia Lietuvos švietimo raidos strateginį planavimą. Esminiai bruožai: - mokymas(is) visą gyvenimą (LT 2030, Europos Sąjungos (toliau – ES) politika, ŠMM politinio lygmens diskusijos); – kūrybinė visuomenė (LT 2030, ES šalių kūrybiškumo indeksas - 32 rodikliai). Šį dokumentą aktualizuoja Lietuvos Respublikos švietimo, mokslo ir sporto ministerijos 2021-2023 metų strateginis veiklos planas, įtvirtinantis šį strateginį tikslą: Lietuvos švietimas – veiklios, solidarios ir besimokančios visuomenės tvarus pagrindas.   5. Kaišiadorių rajono strateginiu plėtros planu, Mokyklos nuostatais, Mokyklos direktoriaus įsakymais ir kitais teisės aktais. Mokyklos ugdymo proceso organizavimą ir ugdymo turinį reglamentuoja mokyklos ugdymo planas. Tačiau kai kurie Vyriausybės nutarimai apsunkina suaugusiųjų asmenų mokymąsi, pavyzdžiui: privalomojo sveikatos draudimo panaikinimas suaugusiems, besimokantiems pagal suaugusiųjų bendrojo ugdymo programas, netobula socialinių pašalpų, bedarbių pašalpų mokėjimo sistema sudaro kliūtis suaugusiems asmenims tęsti mokslą, mokytis visą gyvenimą ir likviduoti išsilavinimo spragas. Atviros mokyklos galimybės dalyvauti nacionaliniuose ir tarptautiniuose projektuose sudaro sąlygas tobulinti išsikeliamus Kaišiadorių suaugusiųjų mokyklos tikslus ir juos įgyvendinti. |
| **Ekonominiai veiksniai.**  Lietuva orientuojasi į modernų, žiniomis grindžiamą ūkį, todėl žiniomis besiremianti ekonomika tampa prioritetiniu Lietuvos siekiu. Šalies ekonominiai rodikliai (bendrasis vidaus produktas, bendras gyventojų skaičius, gimstamumo rodiklis, mokyklinio amžiaus vaikų skaičiaus mažėjimas, padidėjęs nedarbas arba apribotos darbo galimybės dėl ilgalaikio karantino bei globalinės pandeminės situacijos, bei kiti pokyčiai darbo rinkoje) veikia ir daro įtaką visos šalies švietimui.  Nors švietimas laikomas valstybės politikos sritimi, švietimo sistema finansuojama nepakankamai. Ekonominiai veiksniai nepalankūs suaugusiųjų švietimui ir riboja jų formaliojo ir neformaliojo mokymosi galimybes: didėja skaičius emigruojančiųjų trumpalaikiams darbams, mažos pajamos ir rizika prarasti darbą blogina pamokų, konsultacijų lankomumą (prisijungimą prie Moodle sistemos skirtu laiku), o tai kartais užkerta kelią mokymuisi. |
| **Socialiniai veiksniai.**  Kaišiadorių miesto gyventojų socialinio aktyvumo mažėjimas, neigiami demografiniai pokyčiai didina Kaišiadorių suaugusiųjų mokyklos socialinį ir integracijos vaidmenį suaugusiųjų pradinio, pagrindinio ir vidurinio išsilavinimo neturinčių asmenų parengimui, sėkmingai socializacijai ir integracijai į darbo rinką. Ekonominiai socialiniai veiksniai skatina suaugusiųjų emigraciją, todėl mažėja suaugusiųjų galimybės mokytis. Šis veiksnys turi įtakos ir besimokančiųjų lankomumui. Tarp besimokančiųjų asmenų gausėja socialinę atskirtį patiriančių mokinių skaičius. Šis veiksnys įpareigoja vykdyti jų integraciją. Mokymasis Kaišiadorių suaugusiųjų mokykloje mažina jų socialinės atskirties grėsmę.Pravieniškių kalėjimo skyriuose, kur mokomi nuteistieji, didelis dėmesys skiriamas mokinių resocializacijai. |
| **Technologiniai veiksniai**.  Valstybės švietimo strategijos nuostatuose yra akcentuojama švietimo plėtotės kokybė, kuri turi būti užtikrinama modernizuojant bendrąjį ugdymą, atnaujinant mokyklą ir (pa)gerinant švietimo aprūpinimą. Naujos technologijos keičia mokymo(si) sampratą Kaišiadorių suaugusiųjų mokykloje, kadangi dalį tradicinių pamokų jau pakeitė mokymas(is) nuotoliniu būdu. Kiekvienais metais komplektuojamos suaugusiųjų mokinių klasės, kurių mokiniai pradinį, pagrindinį ir vidurinį išsilavinimą įgyja mokydamiesi per Moodle sistemą arba Pravieniškų kalėjimo skyriuose. Tai kelia nuolatinės kaitos, didėjančio mokytojų profesionalumo ir technologijų modernizavimo iššūkius. Naujos technologijos skatina tarpdalykinę ir vidinę integraciją organizuojant ugdymo procesą virtualiose ir netradicinėse edukacinėse erdvėse. Tačiau yra ribotos galimybės, priklausančios nuo vidinių Pravieniškių kalėjimo taisyklių, turėti internetinį ryšį Pravieniškių skyriuose. Mokymosi aplinkų modernizavimas ir mokytojų aprūpinimas nešiojamais kompiuteriais yra strategiškai svarbi mokyklos veiklos kokybės tobulinimo kryptis. |
| **IŠTEKLIŲ ANALIZĖ:** |
| **Organizacinė struktūra.**  Mokyklos steigėjas – Kaišiadorių rajono savivaldybės taryba. Mokyklai vadovauja direktorius, veiklą koordinuoja pavaduotojas ugdymui, skyrių vedėjas ir pavaduotojas ūkiui ir bendriesiems reikalams.  Mokyklos organizacinę struktūrą sudaro du valdymo lygmenys: nuolatinis ir savivalda.  Mokykloje nuolatinis valdymas organizuojamas dviem lygmenimis: pirmasis valdymo lygmuo – direktorius, antrasis – direktoriaus pavaduotojai ugdymui ir ūkio bei bendriesiems reikalams.  Mokyklos veiklos suskirstytos į dvi sritis: ugdymo ir ugdymo aplinko aprūpinimo.  Mokykloje veikia dvi savivaldos institucijos: Mokyklos taryba, Mokytojų taryba. |
| **Žmogiškieji ištekliai.**  Mokykla - žmonės ir santykiai, tai esminis socialinis kapitalas. Pagarba ir atsakomybė sau ir kitiems, supratimas ir pripažinimas, pasitikėjimas, dėmesys vienas kitam, matyti ir jausti kiekvieną. Solidarių ir bendruomeniškų santykių stiprinimas, veikimas kartu, emociškai saugi aplinka.  2022 rugsėjo mėn. 1 dieną mokykloje mokėsi 434 mokinių. Iš jų:  – 77 mokinys mokyklos suaugusiųjų 9 (I) – 12 (IV) klasėse;  – 357 mokinių Pravieniškių skyriuose 3-4, 7-8, I-IV klasėse.  Mokykloje yra 24 klasių komplektai: 4 – suaugusiųjų pagrindinio ir vidurinio ugdymo programų klasėse (II, III ir IV), 20 – suaugusiųjų pradinio, pagrindinio ir vidurinio ugdymo mokyklos Pravieniškių skyriuose.  Įstaigos darbuotojų skaičius: mokykloje dirba 33 darbuotojai (28 mokytojai specialistai, 4 nepedagoginiai darbuotojai, 4 administracijos darbuotojai).  Mokytojų kvalifikacinės kategorijos: 1 mokytojas ekspertas, 3 mokytojai metodininkai, 23 vyresniųjų mokytojų, 1 mokytojas. Mokytojų kvalifikacija ir išsilavinimas atitinka Lietuvos Respublikos Švietimo įstatymo nuostatas. Visi darbuotojai dirba pagal darbo sutartis. Darbuotojų kaita nedidelė. Personalas komplektuojamas konkurso būdu, vadovaujantis teisės aktais. |
| **Planavimo sistema.**  Mokyklos planavimo sistemą sudaro: mokyklos strateginis planas, metinis veiklos planas, mokslo metų ugdymo planas, mėnesio veiklos planai, formaliojo ir neformaliojo švietimo programos, ilgalaikiai dalykų planai.  Mokykloje rengiami ir vykdomi Metodinių grupių, metodinės tarybos pasitarimai bei atestacinės komisijos posėdžiai. Veiklos planavime dalyvauja mokyklos savivaldos institucijos, planai aptariami Mokyklos, Mokytojų tarybos posėdžiuose. Ugdymas planuojamas ir organizuojamas remiantis mokinio poreikių ir patirties pažinimu. Stebima kiekvieno mokinio individuali pažanga ir teikiamas grįžtamasis ryšys. |
| **Finansiniai ištekliai.**  Mokyklos veikla finansuojama iš savivaldybės biudžeto ir mokymo lėšų, valstybės spec. dotacijų. Mokykla turi paramos gavėjo statusą. Mokykla, apskaitydama turtą ir lėšas, vadovaujasi LR buhalterinės apskaitos įstatymu, Finansų ministerijos patvirtinta biudžetinių įstaigų buhalterinės apskaitos tvarka, Lietuvos Respublikos vyriausybės patvirtintais norminiais aktais. Aktyviai veikianti profesinė organizacija orientuota į asmenines darbuotojų, o ne mokyklos, materialinės gerovės didinimą, todėl 1,2 GPM proc. indelis į mokyklos biudžetą yra labai menkas.  Bendra informaciją apie 2022 metų asignavimus ir jų panaudojimą.  Kaišiadorių suaugusiųjų mokyklos 2022 metams Švietimo programai vykdyti: savivaldybės biudžeto lėšų skirta 82 278 eurai, panaudota 78 471 eurai. Mokinio krepšelio lėšų skirta 843 005  eurai, panaudota 843 003 eurai, iš jų: darbo užmokesčiui ir socialiniam draudimui 797 052 Eur, mokymo priemonėms ir vadovėliams įsigyti 1200 Eur, mokytojų kvalifikacijai – 12 678 Eur, IKT – 8410 Eur,  ilgalaikiam turtui – panaudota 2517 eurų kompiuteriams ir 1224 eurai licencijoms Ema bei Reflektus. Specialiųjų dotacijų mokiniams, turintiems specialiųjų ugdymosi poreikių, – 26 000 Eur, panaudota 25 998 Eur. Specialiosios programos (įstaigos uždirbtos pajamos)  ataskaitinio laikotarpio asignavimų planas –  1000 eurų, panaudota 500 Eur. Nuo metų pradžios gauta 1,2 proc. – 644 Eur. |
| **Materialiniai ištekliai.**  https://ssl.gstatic.com/ui/v1/icons/mail/images/cleardot.gif Ryšių sistema, informacinės ir komunikavimo sistemos: mokyklos kompiuteriai prijungti prie internetinio LITNET ryšio, yra 1 telefono abonentas, penki mobilieji telefonai, prie interneto prijungti 43 kompiuteriai. Mokykloje iš viso yra 83 stacionarūs, 34 nešiojami kompiuteriai, 4 interaktyviosios lentos. Mokykla naudojasi elektroninio pašto paslaugomis, mokinių ir mokytojų registrais, NEC sistema KELTAS, švietimo valdymo informacine sistema ŠVIS. Banko pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Organizuojant nuotolinį mokymą naudojamasi KTU nuotolinio mokymo platforma Moodle.  Ugdymo organizavimo valdymui veikia mokytojų metodinės grupės, bendriesiems ugdymo klausimams spręsti veikia mokyklos taryba. Vidinei informacijai gauti darbuotojai naudojasi sistemomis: TAMO dienynu, nuotolinio mokymosi platforma Moodle, DVS kontora, „Offise 365“, el. paštu. |
| **Vidaus darbo kontrolės sistema.**  Darbuotojai dirba pagal mokyklos direktoriaus patvirtintus pareigybių aprašus, darbo tvarkos taisykles, mokyklos nuostatus bei darbo planus. Vidaus darbo kontrolė organizuojama pagal kuruojamas veiklos sritis, darbo individualius planus, vykdoma pagal metinį ir mėnesinius veiklos planus. Mokytojai stebi kolegų pamokas, aptaria jas individualiai ir metodinėse grupėse, dalijasi gerąja patirtimi. Vidaus darbo kontrolės rezultatai aptariami dalykų grupėse, mokytojų tarybos posėdžiuose, administracijos pasitarimuose. Metų pabaigoje rengiamos grupių, specialistų veiklos ataskaitos, savianalizės anketos. Apibendrintą informaciją, išvadas ir pasiūlymus veiklai tobulinti pateikia vidaus įsivertinimo grupė.  Įvertinus veiklos stebėsenos bei mokytojų įsivertinimo duomenis, 2023 m. pasirinkta tobulinti šias kryptis:   * Atnaujintas ugdymo turinys; * Skaitmeninis raštingumas; * Vertinimas, įsivertinimas ir individualios pažangos pamatavimas pamokoje; * Socialinis emocinis intelektas ir emociškai saugios ugdymosi aplinkos formavimas. |
| **SSGG ANALIZĖS SUVESTINĖ**   |  |  | | --- | --- | | **STIPRYBĖS (S)** | **SILPNYBĖS (S)** | | 1. Mokykla yra atvira ir lanksti organizacija, aktyviai bendradarbiaujanti su kitomis ugdymo ir ne ugdymo institucijomis, palaikanti ilgalaikius ryšius su socialiniais partneriais ir vietos bendruomene. 2. Mokyklos mokiniams siūlomas į jų poreikius orientuotas ugdymas, lūkesčius atitinkanti ugdymo forma ir mokymosi būdai, individualizuota pagalba mokantis. 3. Mokytojų ir mokinių santykiai yra pagrįsti pasitikėjimu, rūpinimusi padedant ir dalijantis, pamokose dominuoja pagarbūs tarpusavio santykiai, vyksta bendradarbiavimas, mokiniai skatinami džiaugtis savo pasiekimais ir daroma pažanga, jiems leidžiama bandyti, klausti, klysti ir taisyti savo klaidas. 4. Mokytojai daug dėmesio skiria mokinių atsakingumui už savo veiksmus ir darbus, skatina mokinius tobulėti kaip asmenybes. 5. Tobulinama mokinių asmens pasiekimų ir pažangos sistema, ugdymo procese skatinamas mokinių įsivertinimas, turintis įtakos adekvačiam savo gebėjimų vertinimui ir tolimesniam tobulėjimui. 6. Mokykloje jaučiamas darbui ir mokymuisi palankus mikroklimatas, užtikrinamas maksimalus emocinis ir socialinis mokinių bei mokytojų saugumas. 7. Mokykloje mokiniams suteikiama pagalba ir informacija apie šiuolaikinio darbo ir mokymosi galimybes, tai skatina juos domėtis profesine karjera bei ją planuoti. 8. Tikslingai parinktos ir efektyviai naudojamos virtualios aplinkos, mokymosi terpės ir kitos IKT priemonės, kurios padeda mokiniams įvairiapusiškiau ir patraukliau mokytis bei gilinti dalyko žinias. 9. Profesionali, kūrybinga, nuolat besimokanti mokyklos mokytojų bendruomenė, kuriai sudaromos sąlygos tobulėti, kelti kvalifikaciją, dalyvauti įvairiuose seminaruose ir mokymuose, kad pagėrėtų pamokos kokybė. 10. Siekiant mokiniams suteikti papildomų kultūros, istorijos, sporto ir sveikatingumo žinių sėkmingai vykdomos neformaliojo švietimo programos. | 1.Mokinių savarankiškumo, atsakomybės už savo mokymąsi trūkumas, nes dalies mokinių žema vidinė motyvacija mokytis, jie nepasitiki savo jėgomis, sunkiai priima naujus iššūkius.  2. Nuotoliniu būdu besimokantys mokiniai patiria sunkumų derindami darbus ir šeimyninius rūpesčius su mokslu, todėl mokiniai negali produktyviai įsitraukti į ugdymo(si) procesą.  3. Dalis mokinių, turinčių mokymosi spragų, yra pasyvūs pamokose, nenoriai įsitraukia į mokymosi pasiekimų įsivertinimą, sunkiai planuoja tolesnę pažangą.  4. Tikslingas mokinių pažangos ir įsivertinimo duomenų panaudojimas, siekiant nuolatinio dialogo su mokiniu.  5. Nepakankamai išnaudotos galimybės ugdymo procesą organizuoti kitose edukacinėse aplinkose dėl suaugusiųjų mokymosi specifikos (mokinių užimtumo dėl darbo, šeiminių aplinkybių, gyvenamosios vietos, laiko ir kt.).  6. Daliai mokinių trūksta skaitmeninio raštingumo įgūdžių, todėl mokantis reikia daugiau pagalbos.  7. Mokinių kultūrinė ir socialinė atskirtis lemia ugdymo procesą, o tai atsiliepia ugdymo rezultatams.  8. Pravieniškių skyriuose mokymosi aplinka nėra pakankamai moderni mokytis, trūksta mokomųjų klasių.  9. Pozityvaus mokyklos įvaizdžio formavimas ir bendruomeniškumo stiprinimas. | | **GALIMYBĖS (G)** | **GRĖSMĖS (G)** | | 1. Didesnio mokinių skaičiaus pritraukimas pasikeitus išsilavinimo reikalavimams darbo rinkoje.  2. Papildomų švietimo, konsultavimo ir testavimo veiklų organizavimas rajono ir Respublikos  žmonėms teikiant mokymosi visą gyvenimą paslaugas.  3. Nuotolinio mokymo paslaugų ir teikiamų galimybių plėtojimas.  5. Vertinimo ir įsivertinimo duomenų panaudojimas siekiant aukštesnės mokymo(si) kokybės ir efektyvesnio mokyklos veiklos organizavimo.  6. Ugdymo karjerai veiklų  plėtojimas. | 1. Dėl mokinių migracijos ir  ribotos komunikacijos su Pravieniškių kalėjimo pareigūnais, sudėtinga užtikrinti gerą mokinių lankomumą.  2. Nesudaryta galimybė naudoti internetinį ryšį pamokose apriboja naudojamų mokymo priemonių ir šaltinių įvairovę ugdyme.  3. Skirtinga Pravieniškių skyrių lokalizacija sukuria papildomą darbo krūvį turint tą patį pedagoginių ir nepedagoginių darbuotojų etatų skaičių.  4. Psichotropinių medžiagų plitimas,  jų vartojimas tarp mokinių, sukelia papildomas rizikas mokytojams.  5. Mažėjant klasių komplektų skaičiui atitinkamai mažės darbo krūviai, kils grėsmė netekti kvalifikuotų, kompetentingų, mokančių užsienio kalbas, naudojančių šiuolaikines IKT mokytojų. Nukentės paslaugų kokybė. | |

**II. 2022 METŲ STRATEGINIO PLANO ANALIZĖ**

|  |
| --- |
| Kaišiadorių suaugusiųjų mokykla (191823464) ugdomąją veiklą vykdo Kaišiadorių suaugusiųjų mokykloje adresu: Gedimino g. 118 Kaišiadorys LT-56166 ir Kaišiadorių suaugusiųjų mokyklos keturiuose Pravieniškių skyrių sektoriuose Kaišiadorių rajone Pravieniškių kaime.  Kaišiadorių suaugusiųjų mokykla teikia formalųjį išsilavinimą ir siūlo neformaliojo švietimo programas, mokykloje mokosi gana įvairaus amžiaus mokiniai.  Kaišiadorių suaugusiųjų mokyklos tikslas – sėkmingai organizuoti mokyklos veiklą ir užtikrinti efektyvų jos valdymą, telkti bendruomenę sprendžiant aktualius ugdymo klausimus, numatyti, kaip bus įgyvendinti mokymo ir ugdymo veiklai keliami reikalavimai, pasirinkti veiklos kryptis ir tikslingus ugdymo prioritetus, numatyti bei planuoti mokymo pokyčius.  Mokyklos vizija: moderni, naujovėms bei kaitai atvira švietimo įstaiga, teikianti optimalų ir kokybišką formalųjį bei neformalųjį švietimą.  Mokyklos misija: kokybiškai ugdyti ir mokyti mokinius, skatinti jų saviraišką ir norą mokytis visą gyvenimą.  Puoselėjamos vertybinės nuostatos: šiuolaikinės technologijos ir inovacijos, individualus požiūris į asmenybę.  Kaišiadorių suaugusiųjų mokyklos strateginio plano paskirtis – efektyviai valdyti įstaigos veiklą, numatyti mokyklos vystymo(si) perspektyvas ir prioritetus, nuolatinę kaitą, telkti mokyklos bendruomenę aktualioms problemoms spręsti.  2022 rugsėjo mėn. 1 dieną mokykloje mokėsi 434 mokiniai. Iš jų:  -         77 mokiniai mokyklos suaugusiųjų 9(I)-12(IV) klasėse;  -        357  mokiniai Pravieniškių skyriuose 3–4, 7–12(IV) klasėse.  Mokykloje yra 24 klasių komplektai: 4 – suaugusiųjų pagrindinio ir vidurinio ugdymo programų klasėse (10(II), 11(III) ir du 12(IV) kl. ), 20 – suaugusiųjų pradinio, pagrindinio ir vidurinio ugdymo mokyklos Pravieniškių skyriuose.  Įstaigos darbuotojų skaičius: mokykloje dirba 33 darbuotojai (28 mokytojai specialistai), 4 nepedagoginiai darbuotojai, 4 administracijos darbuotojai). 66 proc. pedagogų pedagoginio darbo stažas 25 ir daugiau metų.  Mokyklos veikla finansuojama iš savivaldybės biudžeto ir mokymo lėšų, valstybės spec. dotacijų. Mokykla turi paramos gavėjo statusą.  Materialiniai ištekliai.  https://ssl.gstatic.com/ui/v1/icons/mail/images/cleardot.gif Ryšių sistema, informacinės ir komunikavimo sistemos: mokyklos kompiuteriai prijungti prie internetinio LITNET ryšio, yra 1 telefono abonentas, penki mobilieji telefonai, prie interneto prijungti 43 kompiuteriai. Mokykloje iš viso yra 83 stacionarūs, 34 nešiojami kompiuteriai, 4 interaktyviosios lentos.  Mokykla naudojasi elektroninio pašto paslaugomis, mokinių ir mokytojų registrais, NEC sistema KELTAS, švietimo valdymo informacine sistema ŠVIS. Banko pavedimai, vietiniai ir tarpiniai mokėjimai bei kitos operacijos atliekamos naudojant bankų internetines sistemas. Organizuojant nuotolinį mokymą naudojamasi KTU nuotolinio mokymo platforma Moodle.  Ugdymo organizavimo valdymui veikia mokytojų metodinės grupės, bendriesiems ugdymo klausimams spręsti veikia mokyklos taryba. Vidinei informacijai gauti darbuotojai naudojasi sistemomis: Tamo dienynu, nuotolinio mokymosi platforma Moodle, DVS kontora, el. paštu.  Bendra informacija apie 2022 metų asignavimus ir jų panaudojimą.  Kaišiadorių suaugusiųjų mokyklos 2022 metams Švietimo programai vykdyti: savivaldybės biudžeto lėšų skirta 82 278 eurai, panaudota 78 471 eurai. Mokinio krepšelio lėšų skirta 843 005  eurai, panaudota 843 003 eurai, iš jų: darbo užmokesčiui ir socialiniam draudimui 797 052 Eur, mokymo priemonėms ir vadovėliams įsigyti 1200 Eur, mokytojų kvalifikacijai – 12 678 Eur, IKT – 8410 Eur,  ilgalaikiam turtui – panaudota 2517 eurų kompiuteriams ir 1224 eurai licencijoms Ema bei Reflektus. Specialiųjų dotacijų mokiniams, turintiems specialiųjų ugdymosi poreikių, – 26 000 Eur, panaudota 25 998 Eur. Specialiosios programos (įstaigos uždirbtos pajamos)  ataskaitinio laikotarpio asignavimų planas –  1000 eurų, panaudota 500 Eur.  Nuo metų pradžios gauta 1,2 proc. – 644 Eur.  Strateginis tikslas – užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties.   1. Programa. Ugdymo turinio programos įgyvendinimas (01).   Programos tikslas. Visapusiškai tenkinti individualius mokinių ugdymosi poreikius, siekti mokinių mokymosi pažangos ir geresnių mokyklos veiklos rezultatų bendradarbiaujant ir užtikrinant veiksmingą kompetencijomis grįstą atnaujinto ugdymo turinio diegimą.  Uždavinys. Sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes, tobulinant mokinio individualios pažangos fiksavimą ir mokymąsi bendradarbiaujant, atnaujinant ugdymo turinį. |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Vertinimo kriterijų pavadinimas | Mato vienetas | 2022 m. | | | | | | | Komentaras |
| 2021  Pasiektas  rezultatas | | Planuotas | | Pasiektas | | |
| Mokiniai, baigę/ įgiję išsilavinimą atitinkamos pakopos programas. | (proc.) | 63 | | 70 | | 64,8 | | | 64,8 proc. mokykloje besimokančių mokinių įgijo pradinį, pagrindinį ir vidurinį išsilavinimą. |
| Įgijusių pradinį išsilavinimą dalis. | (proc.) | 81,8 | | 66 | | 100 | | | 2022 m. 4 klasėje mokėsi 8 mokiniai. Pradinio išsilavinimo pažymėjimus gavo 100 proc. mokinių. Daugiau nei 2020 m. ir 2021 m. |
| Įgijusių pagrindinį išsilavinimą dalis. | (proc.) | 70,1 | | 71 | | 58,5 | | | Mokinių, laikiusių pagrindinio ugdymo pasiekimų patikrinimą, įvertinimai.  Lietuvių kalbos ir literatūros PUPP rezultatai mokykloje – 5,5 pažymio vidurkis (2021 m. buvo 4,9).  Matematikos PUPP rezultatai – 4,5 pažymio vidurkis (2021 m. buvo 5).  2021 m. 70,1 proc. mokinių gavo pagrindinio išsilavinimo pažymėjimus.  2022 m. 58,5 proc. mokinių gavo pagrindinio išsilavinimo pažymėjimus. |
| Įgijusių vidurinį išsilavinimą dalis. | (proc.) | 36,4 | | 52 | | 36 | | | 2022 m. 12 (IV) klasėse mokėsi 139 mokiniai.  Brandos atestatus gavo 50 mokinių, mokymosi pasiekimų pažymėjimus gavo 85 mokiniai. Brandos atestato (diplomo) priedus gavo 5 mokiniai. Vidurinį išsilavinimą įgijo 36 proc. mokinių. |
| Pasirinkusių ir išlaikiusių brandos egzaminus dalis. | (proc.) | 50 | | 42 | | 52 | | | Egzaminus laikyti pasirinko 139 mokiniai.  Dėl didelės suaugusiųjų kaitos, migracijos ir išvykimo į kitas įstaigas mokslo metų pabaigoje egzaminus laikė 52 proc. mokinių. |
| Kvalifikacijos tobulinimo valandų skaičius, tenkantis vienam darbuotojui per metus. | (vnt.). | 109 | | 40 | | 115 | | | Pedagogai kėlė kvalifikaciją dalyvaudami seminaruose, susijusiuose su socialiniu emociniu ugdymu, atnaujintu ugdymo turiniu ir skaitmeniniu raštingumu.  Visi pedagogai (100 proc.) išklausė seminarus, organizuotus mokykloje:  1. „Socialinių emocinių kompetencijų tobulinimas. Įtaka gyvenimo kokybei bei mokymuisi“ – 6 val.  2. „Mokinių vertinimo formos ir įrankiai, padedantys užtikrinti vertinimo validumą“ – 40 val.  3. „Skaitmeninis raštingumas ir technologijos klasėje“ – 40 val.  4. „Skaitmeninis pasaulis šiandien“ – 40 val.  5. „Vidinė ramybė ir kur ją rasti?“ – 4 val.  6. „Kaip ugdyti mokytojo socialinį emocinį intelektą“ – 4 val. |
| 2. Programa. Ugdymo aplinkos programos įgyvendinimas (02).  Programos tikslas. Kurti kokybišką, saugią, patrauklią ir inovatyvią, higienos normų reikalavimus atitinkančią ugdymo aplinką.  Uždaviniai.   1. Atnaujinti edukacines erdves, atitinkančias higienos normų reikalavimus. 2. Modernizuoti mokyklos ugdymą, ugdymo aplinką, tinkamai aprūpinti būtinomis priemonėmis ir paslaugomis. | | | | | | | | | |
| Vertinimo kriterijų pavadinimas | Mato vienetas | | 2022 m. | | | | | Komentaras | |
| Planuotas | | Pasiektas | | |
| Higienos normų reikalavimų vykdymas, kokybiškos mokymosi aplinkos sukūrimas. | (proc.) | | 80 | | 81 | | | Įvestas riboto naudojimo internetinis ryšys Pravieniškių skyriuose per mokinių pasiekimų patikrinimus. Mokyklai ir skyriui nupirktas 21 stacionarus kompiuteris, 10 kolonėlių, 1 naujas spausdintuvas | |
| Atnaujintos mokyklos ugdymo(si) aplinkos. | (vnt.) | | 3 | | 3 | | Atnaujintos trys klasės trijuose Pravieniškių sektorių skyriuose.  Naujai įrengtos 3 klasės. | | |
| Mokomųjų kabinetų ir kitų ugdymo patalpų aprūpinimas mokymo priemonėmis ir inventoriumi. | (vnt.) | | 2 | | 3 | | Skaitmeninių ir spausdinimo priemonių poreikis patenkintas 100 proc.  Mokytojų darbo vietų ir kabinetų modernizavimo ugdymui poreikis patenkintas 80 proc.  Visi mokytojai 100 proc. aprūpinti kanceliarinėms prekėmis (popieriumi, rašikliais ir kt.), skirta lėšų dalis vienai pedagoginei normai (asmeniškai ir bendriesiems reikalams).  Spausdinimo ir kopijavimo įrangai aptarnauti skirta lėšų dalis vienai pedagoginei normai 100 proc. | | |

**III. STRATEGINIŲ TIKSLŲ IR PROGRAMŲ ĮGYVENDINIMAS**

|  |  |  |  |  |  |
| --- | --- | --- | --- | --- | --- |
| Institucijos strateginiai tikslai ir efekto kriterijai. | | | | | |
| Kodas | | Strateginio tikslo pavadinimas. | | | |
| 01 | | Užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. | | | |
| Strateginio tikslo aprašymas: vadovaudamasi Lietuvos pažangos strategija „Lietuva 2030“, Valstybės švietimo 2013-2022 m. strategija, Bendrosiomis programomis, Bendraisiais ugdymo planais, Lietuvos higienos normomis ir Kaišiadorių rajono savavaldybės strateginiu veiklos planu, mokykla rengia savo ugdymo planą ir įgyvendina suaugusiųjų pradinio, pagrindinio ir vidurinio ugdymo programas, siekdama didinti mokymosi motyvaciją, mokymosi prieinamumą įvairių poreikių bei įvairiomis aplinkybėmis besimokantiems mokiniams, sudaryti sąlygas mokiniams tenkinti saviraiškos poreikius. Siekiant įgyvendinti 2023-2025 m. strateginio plano tikslus bus telkiama visa mokyklos bendruomenė. | | | | | |
| Įgyvendinant šį strateginį tikslą vykdomos programos:  Ugdymo turinio programos įgyvendinimas (01)  Ugdymo aplinkos programos įgyvendinimas (02) | | | | | |
| Vertinimo kriterijaus kodas | Efekto vertinimo kriterijaus pavadinimas | | 2023-ųjų metų | 2024-ųjų metų | 2025-ųjų metų |
| E-01 | Brandos egzaminų, PUPP, NMPP rezultatai. | | Visų pasiekimų rodikliai ne žemesni nei mokyklos 2022 m. rodikliai. | Visų pasiekimų rodikliai aukštesni nei mokyklos 2023 m. rodikliai. | Visų pasiekimų rodikliai aukštesni nei mokyklos 2024 m. rodikliai. |

**VYKDOMOS PROGRAMOS**

|  |  |  |  |  |
| --- | --- | --- | --- | --- |
| Programos pavadinimas | Švietimo programa Kodas 02 | | | |
| Ugdymo turinio programos įgyvendinimas (01) | | | | |
| Biudžetiniai metai | 2023 m. | | | |
| Vykdytojai | Kaišiadorių suaugusiųjų mokyklos bendruomenė | | | |
| Pareigybių skaičius | Pedagoginių normų skaičius – 35,42 | | | |
| Programos koordinatorius | Direktorė Jurgita Znatavičienė  Direktoriaus pavaduotoja ugdymui Stasė Kacevičienė,  Pravieniškių skyrių vedėjas Rimantas Rušas | | | |
| Programa | Tęstinė | | | |
| Programos parengimo argumentai | Programa įgyvendina Lietuvos pažangos strategijos „Lietuva 2030” nuostatas: sudaryti sąlygas formuotis kūrybingai, atsakingai ir atvirai asmenybei. Ji skirta realizuoti Kaišiadorių suaugusiųjų mokyklos strategines nuostatas – užtikrinti švietimo kokybę ir sudaryti sąlygas mokytis visą gyvenimą, padėti pasirengti integracijai į visuomenę ir siekti asmeninės ūgties. Programa orientuota pagal galimybes siekti individualios mokinių pažangos, aukštesnių jų ugdymo(si) rezultatų, yra skirta darbuotojų mokymuisi ir kvalifikacijos tobulinimui. | | | |
| Programos tikslas | Visapusiškai tenkinti individualius mokinių ugdymosi poreikius, siekti mokymosi pažangos ir geresnių veiklos rezultatų, dirbant komandoje užtikrinti veiksmingą kompetencijomis grįstą atnaujinto ugdymo turinio diegimą. | | | |
| Tikslo įgyvendinimo aprašymas: Mokyklos mokytojai, klasių kuratoriai, atsižvelgdami į specifinius mokinių mokymosi poreikius, teikia pedagoginę, socialinę bei karjeros planavimo pagalbą, teikia rekomendacijas mokiniams, skatina mokinių savarankiškumą ir atsakomybę už savo mokymąsi. Ugdymo turinys konkretinamas ir pritaikomas didinant švietimo prieinamumą ir patrauklumą asmenims, neformaliai per gyvenimo praktiką įgijusiems žinių. Siekiant sisteminių pokyčių, kurie paliestų kiekvieną besimokantįjį, socialinių emocinių kompetencijų ugdymas integruojamas į neformalųjį ugdymo turinį. Ugdymo turinys stiprinamas, susiejant jį su socialinio, emocinio ir sveikos gyvensenos, kūrybiškumo, pilietiškumo, kultūrine, komunikacine ir pažinimo kompetencijomis, siekiama, kad šios kompetencijos būtų ugdomos visose pamokose. Norint įgyvendinti numatomus pokyčius ir mokymosi visą gyvenimą siekius mokykloje, mokytojai nuolat kelia kvalifikaciją ir dalinasi gerąja patirtimi.  **Rezultato kriterijai:**  **R01-01** Mokiniai, baigę/ įgiję išsilavinimą atitinkamos pakopos programas (proc.).  **Uždavinys:**  01.01.Sudaryti sąlygas suaugusiesiems gauti kokybišką išsilavinimą maksimaliai išnaudojant ugdymo plano teikiamas galimybes, tobulinant mokinio individualios pažangos fiksavimą, mokymąsi bendradarbiaujant, atnaujinant ugdymo turinį.  **Produkto kriterijai:**  P01-01-01 Įgijusių pradinį išsilavinimą dalis (proc.).  P01-01-02 Įgijusių pagrindinį išsilavinimą dalis (proc.).  P01-01-03 Įgijusių vidurinį išsilavinimą dalis (proc.).  P01-01-04 Pasirinkusių ir laikiusių brandos egzaminus mokinių dalis (proc).  P01-01-05 Gerąja patirtimi besidalijančių mokytojų skaičius. (vnt.).  P01-01-06 Mokytojų, savo darbe naudojančių *EDUKA* arba Reflectus, skaičius (vnt.).  P01-01-07 Mokytojų, dirbančių pagal atnaujintas Bendrąsias programas, dalis.  **Priemonės:**   * + 1. Užtikrinti kokybišką mokyklos ugdymo plano įgyvendinimą.   01-01-02 Taikyti mokinių pažangos ir pasiekimų vertinimo ir įsivertinimo sistemą siekiant padėti mokiniui save pažinti, mokytis ir resocializuotis visuomenėje.  01-01-03 Dalyvauti „Metodų mugėje“ pristatant gerąsias pedagogines patirtis.  01-01-04 Organizuoti mokyklos pedagoginę priežiūrą ir analizę.  01-01-05 Teikti savalaikę ir tikslingą individualią švietimo pagalbą stiprinant mokinių mokymosi motyvaciją, gerinant pažangumo rodiklius, emocinio saugumo užtikrinimą.  01-01-06 Pagalba mokiniams tobulinant karjeros pasirinkimo galimybes.  **01.02. Uždavinys. Kelti darbuotojų kvalifikaciją.**  **Produkto kriterijai:**  P01-02-01 Pedagoginių darbuotojų dalykinių ir pedagoginių kompetencijų tobulintų dienų skaičius (vnt.).  P01-02-02 Nepedagoginių darbuotojų įgūdžių ir kompetencijų tobulintų dienų skaičius (vnt.).  Priemonės:  01-02-01 Tobulinti pedagogų profesines kompetencijas skaitmeninio raštingumo srityse ir pradedant dirbti su atnaujintu ugdymo turiniu.  01-02-02 Tobulinti aptarnaujančio personalo kvalifikaciją.  01-02-03 Sudaryti sąlygas darbuotojų kvalifikacijos kėlimui, užduočių vykdymui ne darbo vietoje (komandiruotės, stažuotės). | | | | |
|  | | | | |
| Programos pavadinimas | | Švietimo programa | Kodas | 02 |
| Ugdymo aplinkos programos įgyvendinimas (02) | | | | |
| Biudžetiniai metai | | 2023 m. | | |
| Vykdytojas | | Kaišiadorių suaugusiųjų mokyklos darbuotojai | | |
| Pareigybių skaičius | | 4 personalo darbuotojai | | |
| Programos koordinatorius | | Direktorius Jurgita Znatavičienė  Direktoriaus pavaduotoja ūkio ir bendriesiems reikalams  Inga Butkevičienė | | |
| Programa | | Tęstinė | | |
| Programos parengimo argumentai | | Programa siekiama pagerinti švietimo kokybę, sudaryti suaugusiems mokiniams ir mokytojams palankesnes, saugesnes, sveikesnes ugdymo(si) sąlygas, kurios atitinka Bendrojo lavinimo mokyklos higienos normų ir taisyklių reikalavimus ir užtikrina socialinę – emocinę gerovę. Siekiama užtikrinti racionalų mokyklos funkcionavimą, programoje numatytos priemonės siejamos su sveikos ir saugios aplinkos kūrimu mokykloje ir jos skyriuose. | | |
| Programos tikslas | | Kurti kokybišką, saugią, patrauklią ir inovatyvią higienos normų reikalavimus atitinkančią ugdymo aplinką. | | |
| Tikslo įgyvendinimo aprašymas: Saugios ir sveikos ugdymosi sąlygos būtinos siekiant tinkamai įgyvendinti valstybės švietimo politiką ir pagrindines jos nuostatas. Mokykloje ne tik svarbu užtikrinti higienos normas atitinkančią aplinką, bet ir atnaujinti esamas patalpas bei kurti naujas edukacines erdves. Tik tokiu atveju mokykla gebės tobulinti ugdymo procesą bei sistemingai gerinti mokyklos veiklos rezultatus.  **Rezultato kriterijus:**  R02-01 Higienos normų reikalavimų vykdymas, jaukios mokymosi aplinkos kūrimas (proc.).  **Uždavinys:**  **02.01** Palaikyti ir naujinti edukacines erdves, užtikrinant higienos normų reikalavimus.  **Produkto kriterijai:**  P02-01-01 Atnaujintos mokyklos ugdymo(si) aplinkos (vnt.)  P02-01-02 Įsigytų skaitmeninių programų, licencijų skaičius (vnt.).  Priemonės:  02-01-02 Higienos normų reikalavimus atitinkančios kokybiškos ugdymo(si) aplinkos užtikrinimas.  02-01-03. Modernizuoti, remontuoti ugdymosi erdves pagal poreikį.  02-01-04 Planuoti ir kaupti išteklius, reikalingus ugdymo turinio atnaujinimui.  02-01-05 Skaitmeninių mokymo priemonių, licencijų ir kompiuterinės įrangosįsigijimas (10 naujų stacionarių kompiuterių Pravieniškių skyriuose, 2 interaktyvūs projektoriai informatikos kabinetuose).  02-01-06 Įsigyti pirmosios pagalbos rinkinius ir juos papildyti. Visiems darbuotojams pasitikrinti sveikatą, nupirkti darbo aprangą (batus).  **Uždavinys:**  **02.02** Palaikyti mokyklos bendruomenės socialinę – emocinę gerovę.  **Produkto kriterijai:**  P02-02-01 Labai gerai ir gerai mokyklos mikroklimatą vertinančių mokytojų ir mokinių procentas (proc.)  **Priemonės:**  02-02-01 Mokyklos mikroklimato įvertinimas, lyginant su 2022 metais.  02-02-02 SEU programos įgyvendinimas.  02-02-03 Socialinio – emocinio saugumo seminaras mokyklos mokytojams ir mokiniams. | | | | |

**PROGRAMŲ VERTINIMO KRITERIJAI IR JŲ REIKŠMĖ**

|  |  |  |  |  |  |
| --- | --- | --- | --- | --- | --- |
| Vertinimo kriterijaus kodas | Vertinimo kriterijus pavadinimas | Mato vienetai | 2023 | 2024 | 2025 |
| **R01-01** | Mokiniai, baigę/ įgiję išsilavinimą atitinkamos pakopos programas. | proc. | 64 | 65 | 66 |
| P01-01-01 | Įgijusių pradinį išsilavinimą dalis. | proc. | 80 | 81 | 82 |
| P01-01-02 | Įgijusių pagrindinį išsilavinimą dalis. | proc. | 59 | 60 | 61 |
| P01-01-03 | Įgijusių vidurinį išsilavinimą dalis. | proc. | 37 | 38 | 39 |
| P01-01-04 | Pasirinkusių ir laikiusių brandos egzaminus mokinių dalis. | proc. | 53 | 54 | 55 |
| P01-01-05 | Gerąja patirtimi besidalijančių mokytojų skaičius. | vnt. | 3 | 6 | 9 |
| P01-01-06 | Mokytojų, savo darbe naudojančių EDUKA arba Reflectus, skaičius. | vnt. | 10 | 11 | 12 |
| P01-01-07 | Mokytojų, dirbančių pagal atnaujintas Bendrąsias programas, dalis. | vnt. | 10 | 11 | 12 |
| P01-02-01 | Pedagoginių darbuotojų dalykinių ir pedagoginių kompetencijų tobulintų dienų skaičius. | vnt. | 5 | 6 | 7 |
| P01-02-02 | Nepedagoginių darbuotojų įgūdžių ir kompetencijų tobulintų dienų skaičius. | vnt. | 1 | 2 | 3 |
| **R02-01** | Higienos normų reikalavimų vykdymas, jaukios mokymosi aplinkos kūrimas | proc. | 80 | 81 | 82 |
| P02-01-01 | Atnaujintos mokyklos ugdymo(si) aplinkos. | vnt. | 2 | 3 | 4 |
| P02-01-02 | Įsigytų skaitmeninių programų, licencijų skaičius. | vnt. | 3 | 4 | 5 |
| P02-02-01 | Labai gerai ir gerai mokyklos mikroklimatą vertinančių mokytojų ir mokinių procentas. | proc. | 90 | 91 | 92 |

|  |  |
| --- | --- |
| **Rizikos veiksnys** | **Veiksmų alternatyva** |
| Nepakankamas finansavimas, darbuotojų per mažas reiklumas savo darbo kokybei. | Ieškoti kitų (rėmėjų, projektų) finansavimo šaltinių.  Nevykdyti plane numatytų su renovacija susijusių priemonių.  Ieškoti veiksnių, motyvuojančių darbuotojus gerinti darbo kokybę. |

**STRATEGINIO PLANO ĮGYVENDINIMO PRIEŽIŪROS PRINCIPINĖS NUOSTATOS**

Kaišiadorių suaugusiųjų mokyklos plano įgyvendinimo priežiūrą vykdo strateginio planavimo darbo grupė, sudaroma kiekvienais metais ir vadovaujama direktoriaus. Strateginio plano įgyvendinimo ataskaitas teikia mokyklos direktorius. Plano vykdymo principai aptariami mokyklos ir mokytojų tarybos posėdžiuose. Strateginio planavimo darbo grupė metų pabaigoje išanalizuoja plano įgyvendinimą ir teikia siūlymus jo koregavimui kitiems metams. Po koreguotos analizės suderinimo mokyklos ir mokytojų tarybos suformuluoja tikslus metiniam veiklos planui ir nustato sritis veiklos kokybės įsivertinimui. Mokyklos metinis veiklos planas, kaip neatsiejama strateginio plano dalis, sudaromas atsižvelgiant į strateginio plano įgyvendinimą.

PRITARTA

Kaišiadorių suaugusiųjų mokyklos

tarybos 2023 m. sausio 16 d. (protokolo numeris Nr.1)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_